GiliGold/VAD_KnessetCorpus huggingface dataset:
ראובן ריבלין:
אדוני השר, יש שיטת צ'יץ', צריך לבדוק שלא תהיה שיטת צ'יץ', שלא יאמר אין אימונים כדי ש - - -
אראל מרגלית:
וגם צריך להחליט על היעד.
זהבה גלאון:
הוא אמר שרעדה לו היד.
זהבה גלאון:
הוא שמע את בוגי אומר 'אני אקצץ באימונים', רעדה לו היד.
ניסן סלומינסקי:
רבותיי, הציבור ישפוט אותו ותראה שהוא לא יקצץ במילואים, אבל כל אחד עושה את המשחק שלו.
יאיר לפיד:
לגבי השאלות של אראל.
יאיר לפיד:
אראל, אני כן חושב שהגירעון כן יתכנס ל-3% והדרך שבה הוא יתכנס ל-3% היא בדיוק ככה, אם אנחנו נהיה קשיחים ועמידים ונשתף פעולה והכנסת והממשלה יעבדו ביחד ולא נמצמץ וכן נספוג את זה שאומרים לנו דברים פופוליסטיים כי אנחנו יודעים מה טוב למדינה, הגירעון יהיה 3%.
יאיר לפיד:
המתווה כמו שהוא, שוב אני אומר, אחרי שנכנס אותו ביחד, הוא מתווה שמתכנס ל-3%, כל הגורמים המקצועיים חותמים על הדבר הזה.
יאיר לפיד:
אני מבין שיש פה אופנה לפקפק בגורמים המקצועיים, אבל בנק ישראל ומשרד האוצר הם הגורמים - - -
מיקי רוזנטל:
אבל החוכמה לא ניתנה רק למקום אחד.
יאיר לפיד:
אני מסכים.
יאיר לפיד:
לגבי שאלת הצמיחה, אראל.
יאיר לפיד:
הדבר הראשון שיוצר צמיחה, וזה אתה מכיר הרי מהעולם העסקי, זה שיש גוף שאתה יכול לסמוך עליו, שיש חברה שאתה יכול לסמוך עליה.
יאיר לפיד:
זה אותו דבר עם מדינות.
יאיר לפיד:
מדינת ישראל, השווקים הסתכלו עליה והתחילו לאבד אמון.
יאיר לפיד:
קודם כל אנחנו צריכים לייצר פה מדינה שאפשר לסמוך עליה, כי כשיש מדינה שאתה אומר 'אוקי, קשה לי, רע לי, המע"מ מציק לי, העלו לי את מס ההכנסה', אבל אני יודע שהעסק לא מתפרק, העסק מוחזק, אז אתה כן תשכור עוד עובד לחנות שלך, אז אתה כן תיכנס ותלך לתכנית לעידוד עסקים זעירים וקטנים שאנחנו בונים עכשיו, אז אתה כן תרגיש שוב שיש לך עם מה להיות שותף.
יאיר לפיד:
מדינה שאי אפשר לסמוך עליה היא הדבר שהכי מונע צמיחה.
יאיר לפיד:
אז זה היה התפקיד הראשוני שלנו.
יאיר לפיד:
מנועי צמיחה, הצגתי פה שורה של מנועי צמיחה, יהיו עוד מנועי צמיחה, חברה מבוססת חדשנות, ודאי שזה חזון שמייצר צמיחה כי זה מה שיצר עד היום סוגים שונים של צמיחה וצריך לאחד את זה לחזון אחד.
יאיר לפיד:
ככה עושים את זה.
יאיר לפיד:
ואתם יודעים מה?
יאיר לפיד:
גם בניגוד למספרים שנאמרו פה, ה-150 מיליון שקלים שאנחנו שמים כבר לתכניות שילוב לערבים וחרדים זה מנוע צמיחה גדול, כי ככל שאתה מכניס יותר אנשים לשוק התעסוקה - - -
אראל מרגלית:
זה אחלה מנוע צמיחה, רק הוא מעט.
יאיר לפיד:
לי זה נראה הרבה כסף, 150 מיליון שקל, אבל יכול להיות שאני לא - - -
ניסן סלומינסקי:
יש במשרדים אחרים סכומים שגם מוכוונים לנושא.
ניסן סלומינסקי:
אני יודע שמשרד הכלכלה מקציב.
יאיר לפיד:
באסל, לגבי המידע, הוא גם לא נמצא פה.
יאיר לפיד:
אני רוצה להגיד, המידע הוא מידע משולב, של האוצר, של בנק ישראל ושל ה-OECD, אני אשמח אם מישהו רוצה להביא עוד מקורות מידע, זה תמיד טוב ותמיד משמח, אבל אני חושב שזה הרכב לא רע של איסוף והצלבה של מידע, אנחנו יודעים לעבוד טוב מאוד עם שני הגופים, גם עם בנק ישראל וגם עם ה-OECD.
יאיר לפיד:
באסל דיבר על זה, הוא אמר שכולם רוצים לעבוד אצלנו, אני שמח ויופי, אז אנחנו חושבים את אותו דבר.
יאיר לפיד:
הייתה פה טענה, גם ממיכל וגם מבאסל, של הסתרה.
יאיר לפיד:
אני לא מסתיר, אני לא סוציאליסט, אני לא מאמין בסוציאליזם, זה נכשל בכל מקום שזה נוסה אי פעם בעולם והיו בחירות במדינת ישראל והסוציאליזם הפסיד בבחירות, אני רק לא מקבל את האמירה שזה שמרני, אני חושב שזה חדשני.
משה גפני:
עלינו בשני מנדטים, מה זה הסוציאליזם - - -
זהבה גלאון:
הניאו ליברליזם הפך לחדשני?
ניסן סלומינסקי:
גפני, עלית בגללו בשני מנדטים.
זהבה גלאון:
זה מילון המושגים החדש.
זהבה גלאון:
מעניין, אדוני השר.
יאיר לפיד:
לא היה לי ספק שהמשפט הזה יקפיץ את ה - - -
משה גפני:
עשית את זה בכוונה, תודה.
יאיר לפיד:
אין דבר יותר שמרני מהסוציאליזם.
מיקי רוזנטל:
פעם הוא היה מתגרה בחרדים, הוא הבין שהם לא מגיבים אז הוא מנסה משהו אחר.
משה גפני:
לא מגיבים.
משה גפני:
סיכמתי איתו גם שאני לא מגיב.
יאיר לפיד:
לגבי ההשוואה ל-2009 שעלתה פה בכמה הקשרים, אני רוצה להזכיר, יש הבדל בין הגירעון של 2009 לגירעון שבו אנחנו מטפלים עכשיו.
יאיר לפיד:
הגירעון שבו אנחנו מטפלים עכשיו הוא מבני, הוא לא קפיצה החוצה מהמתווה, הוא לא תוצר של משבר אקסוגני, של משבר חיצוני, הוא גירעון מבני.
יאיר לפיד:
אם לא היינו מטפלים בו עכשיו הוא מתחיל לשרשר ולהכפיל את עצמו.
יאיר לפיד:
זה ההבדל בין 2009 לבין עכשיו, ונכון שב-2009 היה גירעון יותר גדול, הוא רק לא רלוונטי לדיון שאנחנו מנהלים פה.
יאיר לפיד:
לגבי השאלות של מרב.
יאיר לפיד:
מרב ציטטה את בנק ישראל.
יאיר לפיד:
אכן יש לנו ויכוח איתו לגבי התחזית ל-2015, אבל אם כבר מצטטים את זה, בנק ישראל באותו מקום, אותו דוח, אומר שהתכנית הכלכלית נכונה, אלה הצעדים הנדרשים, אנחנו סומכים עליה את ידיהם - - -
מרב מיכאלי:
הכול בסדר, רק לא יהיה יותר טוב, זה הכול.
יאיר לפיד:
הנגיד דיבר על תכנית אמיצה ונכונה.
יאיר לפיד:
יש לנו ויכוח לגבי ההתחייבויות ב-2015 ואנחנו מנהלים אותו.
יאיר לפיד:
אבל אם יש דבר שלמדנו מהסיטואציה עכשיו זה ש-2015, אני לא אומר, זה לא זמן רחוק מדי בשביל לצפות אותו, אבל אנחנו צריכים להגיע ל-2015 עם משק אופטימי ועם משק שיש לו מנועי צמיחה ואז המספרים יהיו אחרים.
יאיר לפיד:
זה ויכוח לגיטימי.
מרב מיכאלי:
אז בנק ישראל לא יודע לחשב?
מרב מיכאלי:
זה מה שאתה אומר?
יאיר לפיד:
בנק ישראל אומר לך שמה שמונח בפנייך היא התכנית הכלכלית הנכונה.
יאיר לפיד:
את לא יכולה להסתמך על בנק ישראל כשנוח לך ולא להסתמך עליו כשלא נוח לך.
יאיר לפיד:
את סומכת עליהם?
יאיר לפיד:
אם את סומכת עליהם, תרימי מיד ידך ותצביעי בעד התכנית הכלכלית.
מרב מיכאלי:
בנק ישראל תמך גם במדיניות הקודמת, זה בדיוק מה שאני אומרת, זה הולך באותה דרך ויביא לאותן תוצאות.
ניסן סלומינסקי:
מרב, כולם שמעו אותך ובסדר.
יאיר לפיד:
שוב, שאלת על צמיחת העוני.
יאיר לפיד:
זה מדיר שינה גם מעיניי.
יאיר לפיד:
אני אומר שוב, זה נורא, זה לא פחות מנורא וצריך לטפל בזה והדרך לטפל בזה היא לעשות מה שאנחנו עושים עכשיו, שזה סוף סוף לעבור מתרבות של קצבאות לתרבות של עבודה.
יאיר לפיד:
זה הפתרון לעוני, אין פתרון אחר לעוני, אין פתרון אחר לעוני בשום מקום בעולם, אנחנו צריכים להיפטר מתרבות הקצבאות כי היא מנציחה פה דורות אחרי דורות של עניים.
יאיר לפיד:
במקביל יש המון צעדים.
יאיר לפיד:
למשל אחד הדברים שהוכח בכל מקום בעולם שמונע עוני זה חינוך, חינוך מונע עוני, חינוך מייצר מצב של תנודה סוציו אקונומית יותר חזקה ממקום למקום.
יאיר לפיד:
לא יכול להיות מצב שמדינת ישראל, אם מישהו נולד לאבא ואמא עניים ולא משכילים, הוא נידון להיות עני ולא משכיל.
יאיר לפיד:
החינוך הוא הפתרון.
יאיר לפיד:
בגלל זה, מכל התקציבים, כשהראיתי קודם את הטבלאות, ראית שהעמודה של החינוך היא הגבוהה מכולן, למה?
יאיר לפיד:
כי שם נמצא הפתרון, גם לטווח הבינוני והארוך.
יאיר לפיד:
לגבי השאלה של אלעזר, שהלך שוב על מע"מ פירות וירקות.
יאיר לפיד:
אמרתי, אם הוועדה תרצה לבוא להציע שנעשה מע"מ על פירות וירקות, אנחנו נקשיב לכם ונקיים ודאי דיאלוג בנושא הזה.
ניסן סלומינסקי:
אתה אפילו תשמח.
יאיר לפיד:
אני לא אמרתי אשמח, אני אעריך את האומץ המוסרי, נקרא לזה כך.
גילה גמליאל:
יכול להיות שהוועדה תרצה לשמח אותך.
יאיר לפיד:
לגבי הנגב והגליל, אלעזר ציין את זה בצדק, יש לנו סדרה של תכניות דרך המשרד לפיתוח הנגב והגליל.
יאיר לפיד:
אתם יודעים מה?
יאיר לפיד:
בצדק עצרו אותנו בקבינט הדיור ואמרו 'אתם לא יכולים להמשיך לעשות תכניות אם הן מזניחות את הנגב והגליל'.
יאיר לפיד:
עצרנו, אמרנו שהולכים לבדוק איך אפשר גם בנושא הדיור לפתח עוד יותר את הנגב והגליל.
יאיר לפיד:
סתיו, הנושא של יצוא הגז, סליחה, הוא פשוט לא קשור לדיון הזה, אז ברשותך.
סתיו שפיר:
מה לא קשור?
סתיו שפיר:
דיברתם על הגז כחלק מתחזית הצמיחה, אז איך זה לא קשור?
יאיר לפיד:
מפני שיצוא הגז הוא נושא שנמצא בדיון ואנחנו נחזור - - -
סתיו שפיר:
אתה לא רוצה להגיד - - -
מרב מיכאלי:
נמצא בדיון?
מרב מיכאלי:
זה נשמע שהוא נמצא במחטף.
יאיר לפיד:
אני אגיד אותה בדיון, בשביל זה יש דיונים.
סתיו שפיר:
זה מאוד פשוט להגיד, זו שאלה של משפט.
גילה גמליאל:
אם לא הובן, השר לא מביע את עמדתו.
סתיו שפיר:
זה מובן מאוד שהשר רוצה להתחמק מתשובה.
יאיר לפיד:
סתיו, חלק מהבעיה זה שאנשים חושבים שזו תשובה של משפט.
יאיר לפיד:
זו לא תשובה של משפט, זו סוגיה באמת מורכבת.
סתיו שפיר:
אני אשמח לקבל רמיזה במשפט על תשובתך היותר - - -
יאיר לפיד:
כן, אבל אני לא עובד בזה.
גילה גמליאל:
טוב, הוא לא ענה לכולם במאה אחוז.
גילה גמליאל:
זה ויכוח עקר.
יאיר לפיד:
אני אגיד לך משהו, הדוח הפנימי הזה, מיכאל נמצא פה, לא היה דוח סופי, הוא מעולם לא נחתם.
יאיר לפיד:
אנחנו לא יודעים מי הדליף אותו, אבל דוח זה דבר שאתה עובד עליו, יש לו תהליך עבודה - - -
<מיכאל שראל:
יש לנו טיוטות שאנחנו עובדים עליהן, אין שום עבודה גמורה ושום המלצה חתומה.
זהבה גלאון:
ככה גם התקציב הוגש.
סתיו שפיר:
אבל אתה עומד מאחורי האמירה להשאיר את הגז?
יאיר לפיד:
לגבי הגדלה פרוגרסיבית של מס חברות.
יאיר לפיד:
צריך לזכור, החברות הגדולות הן גם המעסיקות הגדולות.
יאיר לפיד:
מרב האנשים עובדים בחברות הגדולות, חברות גדולות זה לא דבר רע, אנחנו לא צריכים ליצור פה אווירה ציבורית שבה רודפים הצלחה או ש - - - מס החברות, את אומרת שיהיה פרוגרסיבי, מס החברות הוא פרוגרסיבי מראש, הוא רק על רווח.
סתיו שפיר:
מס החברות בישראל עדיין הוא מהנמוכים בעולם.
סתיו שפיר:
בארצות הברית מס החברות עומד על - - -
יאיר לפיד:
את רוצה להעלות את מס החברות?
יאיר לפיד:
385,000 מהחברות במדינת ישראל הן חברות שמרוויחות פחות ממיליון שקל בשנה, את רוצה להן להראות - - -
זהבה גלאון:
אז תוריד להם ל-20% ותעלה ל-30% מי שמרוויח מעל זה.
סתיו שפיר:
ממש לא, לא לחברות הקטנות, ממש לא להן.
סתיו שפיר:
שאלתי שאלה מאוד מאוד ספציפית על החברות העשירות ביותר שמרוויחות את מרב רווחיהן ממשאבים ישראליים.
ראובן ריבלין:
זה כדי שאלה שמרוויחים יותר יילכו מהארץ.
זהבה גלאון:
די כבר עם האגדות ה - - - רובי, אלה אגדות אורבניות.
ניסן סלומינסקי:
סתיו, השאלה שלך, להעלות על חלק מהחברות כן ועל חלק לא, את מאמינה שזה אפשרי?
סתיו שפיר:
כן.
ניסן סלומינסקי:
כן?
ניסן סלומינסקי:
על חי"ל להעלות ועל טבע לא להעלות?
ניסן סלומינסקי:
באמת נו.
סתיו שפיר:
להעלות לחברות העשירות ביותר ש - - -
ניסן סלומינסקי:
לא זה מה שאמרת, אמרת חברות שלא יכולות לברוח להעלות וחברות שיכולות לברוח לא להעלות.
ניסן סלומינסקי:
זה מה שאמרת.
זהבה גלאון:
לא, זה לא מה שהיא אמרה.
גילה גמליאל:
נשארה עוד דקה או שתיים.
סתיו שפיר:
אבל לא קיבלתי תשובה.
משה גפני:
גם בשישינסקי - - -
גילה גמליאל:
חבר הכנסת גפני, חברת הכנסת סתיו, גם אני לא קיבלתי את כל התשובה לשאלות, זה מה יש כרגע.
גילה גמליאל:
תנו לשר לדבר.
ניסן סלומינסקי:
אז לא קיבלתם, נו אז מה?
ניסן סלומינסקי:
הוא יהיה עוד כמה פעמים פה.
יאיר לפיד:
רובי, אני מסכים לגמרי שחברה שאינה מתייחסת לחסרי הישע אינה ראויה להיקרא חברה אנושית.
יאיר לפיד:
יש סיבה לזה שגם בתוך הקיצוצים האלה לא נגענו בקצבאות הנכים, לא נגענו בקצבאות הזקנה, אנחנו משגיחים על חסרי הישע, זה חלק מהחובה המוסרית שלי, המקצועית שלי, תבחר כל מילה, ואתה יודע מה, חובתך להשגיח עליי.
יאיר לפיד:
אני מקבל גם את החלק הזה.
סתיו שפיר:
כבוד השר, הייתה לי גם שאלה שלישית שלא נענתה, על יעדים חברתיים בתקציב.
גילה גמליאל:
כן, במעט זמן שהשארתם לשר.
סתיו שפיר:
מה זה שהשארתם?
סתיו שפיר:
כולנו שאלנו - - -
ניסן סלומינסקי:
רבותיי, הוא יבוא אלינו עוד פעמים.
גילה גמליאל:
צריך לדון לגופם של דברים בדיונים בוועדה.
יאיר לפיד:
מזכיר לי כבר רובי שלמשל הוספנו גם בתקופה הזו 500 מיליון שקל לניצולי השואה, מפני שחסרי הישע, כאמור, הם האנשים שלהם צריך לדאוג.
יאיר לפיד:
אני מסכים גם עם חמד עמאר, אנחנו צריכים לטפל טוב יותר ממה שאנחנו מטפלים בנושא הדרוזי, ואנחנו נטפל טוב יותר ממה שאנחנו מטפלים בנושא הדרוזי.
יאיר לפיד:
אני מצר על זה שאי אפשר היה לעשות הכול בחודשיים וחצי, אבל אנחנו ניכנס לזה ואנחנו נטפל בזה, אתה צודק לגמרי, צריך לטפל טוב יותר.
יאיר לפיד:
למיכל, אני חושב שעניתי, חוץ מזה שאני חושב שתפיסת העולם שניצחה בבחירות היא תפיסת עולם מתקדמת ולא שמרנית - - -
זהבה גלאון:
חדשנית.
יאיר לפיד:
מתקדמת, החלטתי לבחור במילה מתקדמת.
יאיר לפיד:
אלה תשובותיי.
ניסן סלומינסקי:
טוב, רבותיי, קודם כל אני רוצה להודות לכל חבריי, ששאלו שאלות טובות, הביעו עמדות נכונות והם יבואו לדיון בוועדה, אני רוצה להודות לכל אנשי השר, ואחרון אחרון לשר, ואני רוצה רק לומר מילה אחת אישית, כל הזמן מספרים שהוא אף פעם לא למד כלכלה, לא מבין כלכלה, שומע רק מה שאומרים לו, אני חושב שעכשיו, אחרי הישיבה הזאת, כל הכבוד.
זהבה גלאון:
הוא שמע את מה שאמרנו לו.
ניסן סלומינסקי:
לא, אני אומר שאי אפשר כבר להגיד עליו שהוא לא מבין כלכלה.
משה גפני:
מה, אתה מדבר גם בשמי עכשיו?
ניסן סלומינסקי:
לא, בשמי, אמרתי אישית.
משה גפני:
בשמך.
משה גפני:
יכול להיות שאני מסכים איתך, אבל לא אמרתי את זה.
ניסן סלומינסקי:
אני פותח את הישיבה.
ניסן סלומינסקי:
אמיר חי בבקשה.
<עמיר חי:
בנושא ארנונה, אני אתן תיאור קצר עובדתי.
<עמיר חי:
במסגרת חוק המילואים קיימת ועדת שרים לענייני מערך המילואים בראשות שר הביטחון.
<עמיר חי:
הוועדה מתכנסת, מעלה לסדר החלטות והטבות שונות לאנשי המילואים, ומאחר שאין התנגדויות זה הפך להחלטת ממשלה מחייבת ויש מספר הטבות שכבר רצות זה מספר שנים.
<עמיר חי:
במאי 2011 התכנסה הוועדה לאחרונה, שם התקבלה החלטה לשנות את החקיקה או התקנות כדי לאפשר לרשויות לתת הנחה של עד 5% למי שהוא משרת מילואים פעיל.
<עמיר חי:
משרת מילואים פעיל, כהגדרתו בהחלטת ממשלה, זה מי שעושה שירות משמעותי עם מניין ימים.
ניסן סלומינסקי:
המילה משמעותי פה, בימים האלה יש לה משמעות גדולה.
<עמיר חי:
20 ימים ועד שלוש שנים זה משרת מילואים פעיל שזכאי להטבות הממשלתיות.
<עמיר חי:
לאחר קבלת ההחלטה - - -
ניסן סלומינסקי:
זו החלטת ממשלה?
<עמיר חי:
אז אני אומר, לפני שזה הפך להחלטת ממשלה הגיש שר האוצר דאז ערר על ההחלטה ולכן היא ירדה ולא התקבלה.
<עמיר חי:
עד כאן העובדות.
ניסן סלומינסקי:
רק תן לי להבין.
ניסן סלומינסקי:
כששר הביטחון הציע את ההצעה הזו, המשמעות הייתה שהרשויות ייתנו הנחה על חשבונם, או שמישהו יגבה אותם?
ניסן סלומינסקי:
ושוב, אני שואל, נניח יש לנו לפעמים מועצה, לא מועצות גדולות, ובה מסה גדולה משרתים במילואים, זה לב ליבו, זאת אומרת שהקלה בדבר כזה זה משהו משמעותי.
יצחק כהן:
הם רוצים לתת הנחה בארנונה לאנשי מילואים?
אלעזר שטרן:
זה היה פעם.
ניסן סלומינסקי:
לא, שר הביטחון הציע את זה בממשלה.
ניסן סלומינסקי:
לא שמעת?
ניסן סלומינסקי:
עסקנו בזה אתמול, ושר האוצר הגיש ערער וככה זה נמצא כרגע.
ניסן סלומינסקי:
אני רק ניסיתי להבין מה התכוון שר הביטחון, האם שר הביטחון אמר 'ניתן הנחה', ועכשיו כל רשות תספוג את זה, אז זה לא חוכמה, למה הוא אמר 5%, שיגיד 30%, מה אכפת לו?
ניסן סלומינסקי:
אם הוא לא סופג את זה אלא הרשות סופגת.
ניסן סלומינסקי:
אני רק רוצה להבין האם הכוונה שהוא יפצה - - -
ראובן ריבלין:
הארנונה היא כדי שהרשויות ייתנו שירותים, חינוך ופינוי אשפה וכל הדברים האלה.
ראובן ריבלין:
אם אתה עושה הנחה שהעירייה לא מקבלת אותה, העירייה באותו רגע אחת משתיים, או תקבל פיצוי מתאים מהממשלה, שהיא חוקקה את החוק הזה, או שהיא לא תיתן את השירותים.
ראובן ריבלין:
זאת אומרת אנשי המילואים יזכו להנחה, אבל לילדים שלא יהיה איפה ללמוד.
אלעזר שטרן:
לא בדיוק.
ניסן סלומינסקי:
רגע, רגע, מה קרה?
ניסן סלומינסקי:
רבותיי, רגע, רגע.
ניסן סלומינסקי:
אחד אחד.
ראובן ריבלין:
- - - אבל בינתיים החוק, האם החוק חל על ראשי הערים?
ניסן סלומינסקי:
אין חוק כרגע.
ראובן ריבלין:
לא, אני אומר, אם יהיה.
ניסן סלומינסקי:
לכן שאלתי.
ניסן סלומינסקי:
בואו ניתן רגע לעמיר להסביר ואחר כך אנחנו נתחיל לדבר, ויש כאן גם עוד כאלה שביקשו רשות דיבור באופן מסודר.
<עמיר חי:
אני אסביר.
<עמיר חי:
ראשית אני אתן רגע את התשתית היות שנאמרה פה איזה שהיא אמירה מאיזה תקציב זה בא.
<עמיר חי:
ראשית, התשתית המשפטית למתן הטבות למשרתי מילואים פעילים מצויה בחוק המילואים, בסעיף 20, חוק ההבחנה המותרת.
<עמיר חי:
מצוין שם גם שההטבות של משרדי הממשלה יהיו מתקציבי משרדי הממשלה.
<עמיר חי:
למשל משרד התחבורה שנותן לך באגרות זה מתקציבו, משרד החינוך וכו'.
<עמיר חי:
ולכן גם ההטבה הזאת הייתה צריכה להיות לא על חשבון הרשויות, אלא מטעם האוצר, הכנסות המדינה.
<עמיר חי:
עשינו דרך אגב תחשיב, רשויות ש - - -
גילה גמליאל:
על איזה עלויות מדובר?
<עמיר חי:
שוב פעם, הכוונה הייתה לאפשר לראש הרשות פלטפורמה לתת הטבה.
<עמיר חי:
יש גם רשויות עם מענקי איזון וכו'.
<עמיר חי:
זה היה הרעיון, כשהאוצר ישפה את ה - - -
גילה גמליאל:
הרעיון הוא רעיון יפה.
אורית סטרוק:
זה מה שאני שואלת.
אורית סטרוק:
אני בעד הטבות לחיילי המילואים, אין ספק, השאלה היא אם ההטבה באה על חשבון חיילי המילואים עצמם, כלומר אם הרשות לא משופה על זה, אז זה פשוט פוגע באותם חיילי מילואים וזה גם הופך באופן אבסורדי את הרשויות שבהם יש הרבה חיילי מילואים לרשויות יותר עניות.
<עמיר חי:
אני מניח ששר האוצר, כשהוא הגיש את הערר, הוא התבסס על זה שראש רשות לא יעמוד בלחץ, הוא ייתן את ההנחה והוא יבוא בעצם למשרד האוצר ועל זה הוא הגיש את הערר.
ניסן סלומינסקי:
נמצא כאן איתנו אבי סייג, שאתה מייצג את?
<אבי סייג:
אני מעמותת המילואים, אנחנו למעשה מרכזים את פורום מג"דים-מח"טים-טייסים ואת פורום החיילים הפשוטים, ואני אלוף משנה במילואים.
<אבי סייג:
אני מצטער שאיחרתי, כי בוועדת הפנים דנים עכשיו עם נשות המילואים.
<אבי סייג:
אני רוצה להתייחס לארנונה.
<אבי סייג:
לפני שנתיים, בעקבות מודעה בעיתון שהשר מבקש לחדש את צו הארנונה, אחרי עשר שנים שלא נעשתה עבודה, התייצבנו לוועדת קהת וביקשנו להכיר בחיילי המילואים, לתת להם הנחה.
<אבי סייג:
ועדת קהת אישרה לנו הנחה של 5% וזה עבר לשר שאישר וזה עבר לוועדת שרים שאישרה, ועדת שרים למילואים, ולאחר אישור ועדת השרים שר האוצר הגיש ערער, או ערעור, ועצר את כל התהליך.
<אבי סייג:
אנחנו חושבים ומבקשים, סך הכול לא מדובר בהרבה אנשי מילואים, או בהרבה אנשים שיזכו להנחה הזאת, ואני חושב שחייבים גם להוקיר כבוד וגם לעזור להם, בוועדת הפנים יושבים גם הילדים וגם נשות אנשי המילואים, תבינו כמה קשה גם לבצע מילואים וגם לבצע עבודה מאוד מאוד קשה, ולו רק אפילו בהלצה, מאחר ואיש המילואים לא נמצא בעיר, אז תזכו אותו על זה.
<אבי סייג:
סך הכול 5%, לא הרבה.
אורית סטרוק:
אבל הילדים שלו שם, אשתו שם.
<אבי סייג:
אבל הוא לא.
<אבי סייג:
אם זה היה שוויוני לכולם, אז את צודקת.
ניסן סלומינסקי:
זאת אומרת ההצעה שלכם הייתה שהרשויות יספגו את זה.
<אבי סייג:
לא, אנחנו לא באנו לקבוע מאיפה יבוא הכסף, את זה אתם תקבעו, אנחנו רק רוצים שתפצו את חיילי המילואים, אנחנו רוצים יותר, אבל ב-5% לפחות בארנונה.
אורית סטרוק:
אני לא סיימתי את דבריי.
אורית סטרוק:
רציתי להגיד שאם הרשויות לא ישופו אז אנחנו נמצא את עצמנו שמקום למשל כמו קרית ארבע, שכמעט כל תושב שם עושה מילואים, תהפוך לעיר עוד יותר ענייה, בזכות ההטבה הזו.
אורית סטרוק:
אני חושבת שזה אבסורד.
אורית סטרוק:
אם אנחנו רוצים מאוד לעזור לחיילי המילואים זה לא יכול לבוא על חשבון אותן משפחות של חיילי המילואים ומקומות היישוב שלהם.
אלעזר שטרן:
קודם כל אני חושב שהמחשבה הזאת היא נכונה מאוד וזה אולי סוג של פופוליזם להגיד מה אכפת לנו להגיד, אנחנו מכירים חקיקות כאלה בכנסת.
אלעזר שטרן:
אני חושב שאם יש חברות אזרחיות וקמלר, הושע ואני היינו יחד באירוע אחד כזה, אם יש חברה שמוציאה מהכיס שלה בשביל לתת, לשפות ולעודד אנשים לעשות מילואים, בטח הרשויות המקומיות צריכות לעשות את זה.
אלעזר שטרן:
אני, דרך אגב, חושב שגם לרשות המקומית יש יתרון חינוכי, לא משנה מה, שהאנשים שלה עושים מילואים.
אלעזר שטרן:
אם הבעיה היא, כמו שאורית מתארת, ואני מבין אותה, אז שיקבעו עד רף מסוים והשאר יקבלו שיפוי.
אלעזר שטרן:
אני, דרך אגב, לא חושב שצריך לקבל שיפוי מלא, בגלל שאם אנחנו רוצים שיעשו את זה גם חברות, שגם הרשויות יבטאו את ההערכה למיעוט הזה ובסוף זה מיעוט שמשרת - - -
אורית סטרוק:
אלעזר, אבל אתה הופך את הרשויות שבהן יש אנשי מילואים לעניות, זה אבסורד.
אלעזר שטרן:
אני אגיד משהו.
אלעזר שטרן:
אני חושב שני דברים.
אלעזר שטרן:
האחד, אמרתי, שאני בעד להגביל, מעבר לאחוז מסוים שיקבלו שיפוי, ושתיים, אני מקווה שגם את חושבת, אני בטוח שאת בטוחה אפילו, שרשות שהאנשים שלה עושים הרבה מילואים זאת רשות הרבה יותר טובה בהיבט הזה.
ניסן סלומינסקי:
רק היא ענייה.
אלעזר שטרן:
אוקי, אני ככה חושב.
אלעזר שטרן:
אם לא את, אני באמת חושב ככה.
אלעזר שטרן:
בשורה התחתונה, אני חושב שבזמנים האלה, אני אומר את זה באמת, כששירות מילואים הוא לא טריוויאלי, את הקשיים שדיברו פה אני חווה אצלי בבית, או מהילדים שלי, שאני יודע מה זה או לעבוד ולעשות מילואים, או ללמוד, להיות סטודנט ולעשות מילואים, בסוף זה מיעוט בחברה הישראלית, בטח בהגדרות של מי שזכאי, לא כל מי שרשום שעושה מילואים מקבל את ההנחות האלה, אני יודע שזה קשה, אבל אם אנחנו היום לא נצפה פני עתיד ונגיד - - - אוקי, מה לעשות, צריך להגיד את האמת, הנושא של שירות המדינה, יש לו פיצוי ערכי וצריך שיהיה לו גם פיצוי חומרי.
אלעזר שטרן:
זה לא מספיק רק שנגיד כל הזמן שאנחנו מעלים אותם על ראש שמחתנו, ולכן אני חושב שהרשויות צריכות להתחלק בזה עם הממשלה וצריך לסמל בזה לא רק שחברה פרטית, כבר הזכרתי את השם, לא רוצה להזכיר יותר, תשמש מודל לחברות אחרות, שגם המגזר הציבורי ישמש מודל גם לסקטור הפרטי.
ניסן סלומינסקי:
תודה רבה, אלעזר.
ניסן סלומינסקי:
גילה.
גילה גמליאל:
טוב, ראשית אין ספק שחיילי המילואים צריכים לקבל כמה שיותר תמיכה ועידוד מהמדינה.
גילה גמליאל:
אני חושבת שההצעה הזאת היא הצעה מאוד מאוד מבורכת, צריך לראות היכן בדיוק היא נעצרה על מנת כן לקדם אותה.
גילה גמליאל:
כפי שאמר כאן עמיר, שבעצם החוק מחייב את משרדי הממשלה לספוג את העלויות של ההטבות שמשיגים לחיילי המילואים ולא שהעיריות יספגו את זה, אז אני בכלל לא רואה את הבעיה, להיפך, אני חושבת שכאן חובה לקדם את העניין ולבחון בין משרד הפנים למשרד הביטחון, האוצר, משרד ראש הממשלה, איך כן לבצע את איגום המשאבים הנכון על מנת לקדם את זה, ואז סוגיה של חברון או סוגיה של ערים או מועצות חלשות בכלל לא מהווה שיקול בעניין הזה, וזה בהחלט יכול לתת תמריץ בעידן הזה של עלויות הדיור, גם כן לסייע לכל אותם חיילי וחיילות מילואים ואני מברכת על זה.
ניסן סלומינסקי:
תודה, גילה.
ניסן סלומינסקי:
רבי יצחק.
יצחק כהן:
כן.
יצחק כהן:
קודם כל כולנו פה אחודים סביב השולחן הזה על הערכה מלאה לגבי חיילי המילואים, אבל אם אתם באמת רוצים לקבל את ההנחה הזאת, לא בדרך הזאת, זה לא יילך לעולם.
יצחק כהן:
צריכים לכמת את זה, שמישהו ייקח אחריות על זה, משרד הביטחון, וייתן את ההטבה הזאת ישירות.
יצחק כהן:
אני לא רואה חייל מילואים הולך למחלקת הגבייה בעירייה ומביא את התלושים ומספר שהוא היה במילואים, למלא טופס ל-5%, זה יבזה אותו, העירייה לא תשלם לו ואם היא תרצה לשלם לו יהיו בודדים כאלה בעיריות שישלמו לו.
יצחק כהן:
אני חושב שזה דבר חשוב, לכמת את כל ההטבות שרוצים לתת לחיילי מילואים לתוך מקום אחד, משרד הביטחון, שהוא ייתן את ההטבה ישירות, הוא יודע כמה מילואים הוא עשה, הוא יודע איזה מילואים הוא עשה, הוא יודע מי רוצה לתגמל, זו הדרך היחידה.
יצחק כהן:
כל דרך אחרת, משרד זה או משרד זה, זה רק יוביל למצב של לבזות חיילי מילואים והם לא יקבלו את זה בסוף.
ניסן סלומינסקי:
תודה רבה.
ניסן סלומינסקי:
אני רוצה לתת למישהו מהשטח.
ניסן סלומינסקי:
נמצא איתנו כאן גזבר מועצה, רונן.
יצחק כהן:
רגע, אני אסכם.
יצחק כהן:
אם רוצים באמת לתת את ההטבה, באמת ובתמים ולא סתם לבזות חיילי מילואים, לכמת את זה ולתת את ההטבה הזאת ישירות לחייל המילואים ממשרד הביטחון ישירות.
<רונן כהן:
גם אני כמובן בעד ההטבות לחיילי מילואים, באופן אישי יש לי שלושה בנים שכבר עושים מילואים ועוד שלושה בצבא הסדיר, אחד בקבע, או שייצא למילואים או שיישאר בקבע.
<רונן כהן:
באופן אישי בוודאי שאני בעד.
<רונן כהן:
זו מטלה בלתי אפשרית להפיל על רשויות.
<רונן כהן:
ניקח את המועצה המקומית בית אל, שיש שם אחוז גבוה מאוד של אנשים שמשרתים במילואים, זה פשוט להפיל עוד מטלה.
<רונן כהן:
זה נשמע מאוד יפה, מאוד פופוליסטי, גם אני בעד, באופן אישי אני בעד, אבל זה פשוט להפיל מטלות על רשויות שלא יוכלו לעמוד בזה, ולהגיד עד 5% ותלוי בראש הרשות, אני רוצה לראות, אחרי שאפשר לתת את ההנחה הזאת, ראש רשות שלא ייתן את זה, בטח לא ראש רשות ציוני שבעצמו גם - - -
ניסן סלומינסקי:
זה נקרא בין אבא לעבודה, כאבא כן, כגזבר לא יעלה על הדעת.
<רונן כהן:
לא יודע אם זה לא יעלה על הדעת, אני תומך במה שאומרים פה חברי הכנסת, אם זה יהיה משרד הביטחון או משרד הפנים או כל שיפוי אחר אנחנו בהחלט בעד.
ראובן ריבלין:
חיילי המילואים בעשר השנים האחרונות, עוד כשחברי הכנסת היו לובשי מדים ועטורי תהילה, עמדה לנגד עיני הממשלות בעשור האחרון, כמו גם בעיני חברי הכנסת, שהבינו שמדובר במתנדבים בע"מ, באותם 10% בציבור בישראל שמשרתים, היו ימים בעשר השנים האחרונות שהקצינים היו בשירות מילואים למעלה מ-90 יום ואנחנו רק, כאשר מגיעים לאותה משבצת שבה אנחנו מכריעים ומחליטים, אדוני יושב ראש ועדת הכספים ואדוני יושב ראש ועדת הכספים לשעבר ויקירי היושב לידי, שהיה אחד מעמודי התווך במשרד האוצר ועם שר אוצר שהיה חניך גולני, כל הדברים האלה, כשמגיעים לפתחנו - - -
ניסן סלומינסקי:
והדובר שהיה יושב ראש הכנסת .
ראובן ריבלין:
לא, אני גם הייתי במילואים, אל תחשוב, אני עד גיל 50 עשיתי מילואים, השתחררתי מהמילואים רק כי אהוד ברק אמר ש'הוא נבחר לכנסת, תרחיקו אותו ממני', בתור אלוף פיקוד מרכז.
ראובן ריבלין:
אני רוצה לומר לכם שכשזה מגיע למחוזותינו, אז בימים טובים, גם אז אנחנו מהססים ויוצרים מצבים שבהם אנחנו מטילים מטלות, כמו שאמר יצחק כהן, חברי היקר, שהיה גם סגן שר אוצר, כאשר אנחנו יכולים להחליט ולהכריע בימים טובים אנחנו מטילים מטלות על כל מיני גופי משנה, בבחינת מרחיקים עדותנו.
ראובן ריבלין:
אנחנו מרחיקים עדותנו על ידי כך שאומרים 'ניתן להם כל מיני פטורים'.
ראובן ריבלין:
כשהגזבר של מועצת בית אל אמר 'מה אתם רוצים, שאנחנו נאפשר לבניהם של אותם הולכים ללימודים ללכת ליום לימודים ארוך, להיות תלמידים בבתי ספר ראויים?
ראובן ריבלין:
אם לא נקבל ארנונה איך נוכל לתת שירותים?
ראובן ריבלין:
' ומתן הנחה בארנונה הוא דבר חיובי ביותר לאותם אלה המשרתים, רק אם הממשלה לוקחת ארנונה, שתתכבד ותיתן את הפיצוי לאותן מערכות אשר מופקדות בקבלת הארנונה במתן שירותים.
ראובן ריבלין:
אין פה איזה שהוא דבר, תעשייה זה דבר אחר, תתנו להם תעשיות, תנו להם אזורים כאלה, תנו להם איזה שהן מטרות, אז הדברים מובנים.
ראובן ריבלין:
לכן ביום מילואים זה, שהוא בא אחר יום המילואים הקודם, שבו לכאורה, על כל פנים כפי שהוצג המצב, היה גן עדן ולא היה מצבנו טוב יותר מאשר לפני שנה ולפני שנתיים, לפי מה שאמרו לנו, אז אנחנו מצאנו את הדרך איך להרחיק עדותנו.
ראובן ריבלין:
אני חושב שהצעתו של סגן שר האוצר לשעבר, אדוני סגן שר האוצר, אחד מהאנשים ששירתו את מדינת ישראל במשך שנים רבות, אנחנו צריכים להבין שאנחנו צריכים להעניק את אותה הוקרה, את אותו מענק לאנשי המילואים עצמם באופן ישיר, כפי שאמר יצחק כהן.
ראובן ריבלין:
לתת להם את הדברים האלה, משום שכל דבר אחר שבו אנחנו נותנים להם איזה שהם דמיונות של מענקים אשר מטילים אחריות על גופים אחרים, הם דברים שהם בבחינת איזה שהיא הבטחה שאין בה ממש.
ראובן ריבלין:
אני חושב שביום מילואים זה אנחנו צריכים לעשות חשבון נפש גדול.
ראובן ריבלין:
אני זוכר את סגן שר הביטחון מתן וילנאי, את אהוד ברק לקראת הבחירות, את כולם באים ומכבירים מילים על כך שאנחנו צריכים להוכיח את הוקרתנו לאנשי המילואים ואני מוכרח לומר שבימים קשים אלה יהיה לנו קשה באמת לבוא ולעזור, אבל אנחנו צריכים לזכור שאנחנו מחויבים לזאת, וברגע שהדבר הזה יתאפשר לא להרחיק עדותנו אלא לדאוג למצב שבו אנשי המילואים את ההוקרה המלאה בצורת פיצוי, מענק, בצורת תקבולים ותמלוגים.
ניסן סלומינסקי:
רבותיי, יש שלושה משרדי ממשלה שקשורים לנושא, זה יכול להיות משרד הפנים, שהוא האחראי על הרשויות ועל הארנונה, משרד האוצר שהוא אחראי על הכספים בכלל ומשרד הביטחון, שאנשי המילואים הם שלו.